На судзе Мілюкову былі прад’яўленыя абвінавачаньні ў парушэньні рэжыму ўтрыманьня. Асуджаны ў ліпені 2014 году да 3 гадоў абмежаваньня волі, Аляксей Мілюкоў за час знаходжаньня ў папраўчых установах адкрытага тыпу меў 8 спагнаньняў. Прычынамі былі, напрыклад, несвоечасовая аплата інтэрнату, незапраўлены ложак, нядбалая праца, адсутнасьць ініцыятывы. Аднак, як мяркуе адвакат Пётар Бірукоў, названыя прычыны ня сьведчаць пра ўхіленьне ад адбыцьця пакараньня, у чым абвінавацілі Мілюкова.